**Кичээлдиң технологтуг картазы**

**Предмет:** тыва дыл

**Класс:** 5 “в”

**Школазы:** МБОУ СОШ с. Балгазын

**Башкызы:** Уйнуколова Сай-Суу Начын-ооловна

**Кичээлдиң темазы:** Чүве ады

**Кичээлдиң хевири**: чаа тема өөредири

**Эртемнер аразында харылзаазы:** хүрээлел, литературлуг номчулга.

**Сорулгалары:**

* чүвелерни болгаш оларның аттарын илередир сөстерни ылгап билири;
* кым? чүү? деп айтырыгларны чүвелер аттары илередир сөстерге шын салып билиринге өөредир;
* кым? чүү? деп айтырыгларга харыылаттынар чүвелерни көргүзер сөстерни домак иштинден айтырыглар дузазы-биле тыварынга мергежилгелер кылдырар;
* сөстерни лексиктиг утказының аайы-биле бөлүктээри, айтырыглар салып билиринге чаңчыктырары;
* боттарының бодалдарын аас болгаш бижимел чугаага шын илередирин сайзырадыр;
* логиктиг угаан-бодалын сайзырадыр;
* уругларны бодандырар, боттарынга түңнел үндүртүүр, бот-тускайлаң чорукка чаңчыктырар;
* уругларны мөзү-шынарга кижизидер.

**Дерилгези:**

1. тыва дыл 5 класс
2. кичээлге презентация
3. сөстерлиг карточкалар
4. рефлексия карточкалары
5. ТСО

Ажыглаан литература:

1. Башкы журналы. Тыва дыл 5 класс

**Кичээлдиң чорудуу:**

|  |  |  |
| --- | --- | --- |
| **Кичээлдиң планы** | **Башкының ажыл-чорудулгазы** | **Өөреникчилерниң ажыл чорудулгазы** |
| *Организастыг кезээ* | * Экии, уруглар! Бөгүн кичээлде келген башкылар база бот-боттарывыс-биле мендилежиптээлиңерем. * Кичээлге белен силер бе? | **слайд 1**  Алдын хүнүм,  Ак-көк дээрим,  Ие черим, Эргим авам,  Эш-өөрүм, башкыларым  Амыр-ла амыр!   * Ийе!   *Өөреникчилер олуттарынга олуруп, кичээлге белеткенир.* |
| *Рефлексия* | * Партаңарда 3 аңгы смайликтер бар, көрүңерем. Бодуңарның сеткил-хөөнүңерге тааржыр смайликти шилип алгаш, көргүзеңер. | *Бердинген смайликтерни шилип, көргүзер.* |
|  | * Бердинген сөстерни номчааш, 2 бөлүкке чарар силер. * Бир дугаар одуругга кандыг сөстер турарыл? * Чүге бо сөстер бирги одуругга турарыл? * А ийи дугаар одуругда сөстерниң дугайында чүү чугаалап болур силер?   **слайд 2**   * Бо сөстерни, айтырыгларны номчааш, боданып көрүңерем. * Чүү сагындырып кээр-дир? * Ынчангаш бо кичээлде чүү деп тема өөренир-дир бис, уруглар? * Шын-дыр, эр хейлер! Бо кичээлде бис “Чүве адының утказы болгаш грамматиктиг демдектери” деп тема өөренир бис. * Ооң мурнунда бо теманы өөренип турган-дыр силер бе? * Чүве адының дугайында чүнү сактыр-дыр силер? * Ынчаарга силерниң хөй кезииңер чүве адының утказын болгаш айтырыгларын билир-дир, а чамдыктарыңар бо кичээл үезинде сактып кээр чадавас. * Чүве адының грамматиктиг демдектериниң дугайында өөренген силер бе? * Бо теманы өөренгеш чүнү билип алыр силер? * Эр хейлер, кончуг эки-дир!   **Слайд 3**   * Бисти долгандыр турар хөй-ле чүвелер бар. Чүве бүрүзү аттыг боор . * чижээ: бо чүвениң адын чүү дээрил? * Бо кым? * Класс иштинден чүвелерни адап көрүңерем. * кым? Чүү? деп айтыргларга харыылаттынар сөстер чүнү көргүзерил? * Оларны чүү аттары дээр деп бодаар-дыр силер? * Кончуг эки-дир!!!   **Долуманың ачазы фермада инек кадарып турар.** (самбырага бижээш сайгарар)  **Дүрүм ар. 111**  **Оюн “Кичээнгейлиг бол”**   * Сөстер адаарымга, кым? Деп айтырыгга харыылаттынар болза, кызыл өңнүг карточкаңар көдүрер силер. Чүү? Деп айтырыгга харыылаттынар болза, көк өңнүг карточкаңар көдүрер силер.   *Хар, эмчи, торга, саанчылар, аяк, өглер, ажылчын,терек, час, чолаачы, чогаалчы, номнар, шугум, Алимаа.*   * Кижилерни көргүзүп турар сөстер кандыг айтырыгга харыылаттынар-дыр? * Кижиден өске чүвелерни көргүзүп турар сөстер кандыг айтырыгга харыылаттынарыл? | Самбырада аскан карточкаларда сөстерни кичээнгейлиг номчуп, ийи аңгы чарарлар.  *Инек, эмчи, өөреникчи, ном, малчын, суг.*   * Эмчи, өөреникчи, малчын * Чүге дизе бо шупту сөстер кым? Деп айтырыгга харыылаттынар. * 2 дугаар одуругда сөстер чүү? Деп айтырыгга харыылаттынарэ * Чүве ады * Чүве ады деп тема өөренир бис. * Ийе. * Кым? Чүү? Деп айтырыгларга харыылаттынар. * Чүвелерни көргүзер, чүвелерниң адын илередир. * Чок. * Чүве адының грамматиктиг демдектерин билип алыр бис. * ном * өөреникчи, * соңга, стол, сандай, самбыра. * Чүвелерниң адын көргүзер * Чүве аттары |
| *Сула шимчээшкин* | * Шылай берген боор силер, оожум туруп кээр. * Сула шимчээшкинни кылыылыңар. | *Шүлүктү чугаалавышаан, ында бар шимчээшкиннерни кылырлар.*  Анайжыгаш оттуп келгеш,  Херлип-көстүп, холун силгээн  Бутчугажын олуй-солуй ,  Шурагылап тепсенгилээн. |
| *Быжыглаашкын* | * Кыдырааштарыңар ажыткаш, бөгүнгү ай хүнүн бижиилиңер, уруглар. * Самбырада ребустарны тыпкаш, чараштыр бижиир. * C:\Documents and Settings\All Users\Документы\Мои рисунки\Изображение 295.jpg * Дараазында мергежилге 276      * “чедиишкинниң чадажыгажын” мурнуңарга салгаш, бо мергежилгени боттарыңарның кайы хире кылыр мен деп бодаар силер аңаа смайликтен чуруй тыртып алыр силер. * Чаныңарда эжиңер-биле кыдырааштарыңар солчупкаш, экрандан хынаптыңар.   **Слайд 5**   * Чаданың эң-не кырында кым барыл, туруп кээр. * Кым ол-ла хевээр чадада-дыр, туруп кээр. * Кым бир чада бедий бергенил, туруп кээр. * Хөй частырыг кылган өөреникчилерге чүнү күзеп каар бис?   Түңнел | Кыдырааштарынга ай хүнү бижиир.  Кидис, тоолай, угбай, моортай    Чадажыгашка демдеглээш, мергежилгени кылыр. |
| *Кроссворд* | 1. Адап ханмас, сөглеп ханмас чүү деп эргим сөзүл ол? 2. Тудуш эзерлиг, дуга моюннуг. 3. Хүрең бугам чүс бүүректиг. 4. Эртен дөрт буттаар, дүъште ийи буттаар, кежээ үш буттаар.   **Слайд 6**   |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | |  |  | 2 |  |  |  |  | 4 |  |  |  |  | |  | 3 | Т | О | О | Р | У | К |  |  |  |  | |  |  | Е |  |  |  |  | И |  |  |  |  | | 1 | А | В | А | Й |  |  | Ж |  |  |  |  | |  |  | Е |  |  |  |  | И |  |  |  |  |  * Бо сөстерни кандыг 2 бөлүкке чарып болур-дур? * Чүге? * Эр хейлер! | * Авай * Теве * Тоорук * Кижи * Теве, тоорук. * Авай, кижи. |
| *Түңнел* | * Чаа чүнү билип алдыңар? * Кичээлде чүү берге болду? * Кичээлде чүү солун болду? * Кичээлди сонуургаан, таарзынган болзуңарза самбырага кээп смайлиңерни азыптыңар. | Өөреникчилерниң харыылары |
| *Бажыңга онаалга* | * Дневниктериңер ажыткаш, онаалгаңар бижиңер, уруглар.   Мергежилге 275, дүрүм арын 111 | Дневниктерге онаалга бижиир |